ไทยป่วย “โควิด” เพิ่ม 4 ราย มาจาก 3 ประเทศ ดันยอดติดเชื้อสะสม 3,892 คน
ไทยป่วย “โควิด” เพิ่ม 4 ราย มาจาก 3 ประเทศ ดันยอดติดเชื้อสะสม 3,892 คน
ไทยป่วย “โควิด” เพิ่ม 4 ราย มาจาก 3 ประเทศ ดันยอดติดเชื้อสะสม 3,892 คน
20 พ.ย. 2563

ศูนย์บริหารสถานการณ์การแพร่ระบาดโรคติดเชื้อไวรัสโคโรนาสายพันธุ์ใหม่ (โควิด-19) หรือ ศบค. รายงานสถานการณ์การแพร่ระบาดของไวรัสโควิด-19 ในประเทศวันนี้ (20 พ.ย.63) ว่า พบผู้ป่วยยืนยันติดเชื้อรายใหม่เพิ่ม 4 ราย เดินทางมาจากต่างประเทศ และเข้าพักยังสถานที่กักกันที่รัฐจัดให้ (State Quarantine) ประกอบด้วย เยอรมนี 1 ราย , สาธารณรัฐเชก 2 ราย และญี่ปุ่น 1 ราย
โดยผู้ติดเชื้อรายแรกที่เดินทางมาจากเยอรมนี เป็นหญิงไทย อายุ 33 ปี อาชีพผู้ช่วยพ่อครัว ถึงไทยวันที่ 14 พ.ย. เข้าพัก State Quarantine ใน จ.ชลบุรี ตรวจหาเชื้อวันที่ 17 พ.ย. ผลพบเชื้อ โดยผู้ป่วยมีไข้ก่อนเดินทาง 4 สัปดาห์ มีอาการตมูกไม่ได้กลิ่น ลิ้นไม่รับรส
รายที่ 2 และ 3 มาจากสาธารณรัฐเชก เป็นหญิงไทย อายุ 44 ปี อาชีพพนักงานนวด และหญิงไทย อายุ 40 ปี อาชีพรับจ้างทั่วไป ทั้ง 2 รายเดินทางถึงไทยวันที่ 14 พ.ย. และเข้าพัก State Quarantine ใน จ.ชลบุรี ตรวจหาเชื้อวันที่ 18 พ.ย. ผลพบเชื้อ โดยไม่มีอาการ
ส่วนรายที่ 4 มาจากญี่ปุ่น เป็นหญิงไทย อายุ 24 ปี อาชีพรับจ้างทั่วไป ถึงไทยวันที่ 18 พ.ย. โดยผ่านการคัดกรอง PUI ณ ด่านสุวรรณภูมิ และตรวจพบเชื้อ โดยมีอาการไข้
ทั้งนี้ ส่งผลให้จำนวนผู้ป่วยยืนยันสะสมในประเทศล่าสุดเพิ่มขึ้นเป็น 3,892 ราย เป็นผู้ป่วยที่ติดเชื้อภายในประเทศ 2,453 ราย ผู้ที่เดินทางจากต่างประเทศ 1,439 ราย อยู่ในสถานกักกันที่รัฐจัดให้ 933 ราย มีผู้ป่วยรักษาหายเพิ่ม 3 ราย รวมผู้ป่วยที่รักษาหายแล้ว 3,745 ราย ยังมีผู้ป่วยรักษาตัวอยู่ในโรงพยาบาล 87 ราย ไม่มีผู้เสียชีวิตเพิ่ม ผู้เสียชีวิตสะสมยังคงอยู่ที่ 60 ราย